
Koha-aadresside ja maa sihtotstarvete määramine,
 (Aleksander Puškini tn 31a, Aleksander Puškini tn 31b)
1. ASJAOLUD JA MENETLUSE KÄIK 
Narva Linnavolikogu 20.12.2018 otsusega nr 72 on kehtestatud Aleksander Puškini tn 29, 29a, 31, 33 ja lähiala detailplaneering. Planeeringualasse on hõlmatud kaks reformimata maaüksust, mis jäävad Õhu tänav T1 (51101:004:0106) ja A. Puškini tn 31 (51101:004:0098) kinnisasjade vahele (pos nr 3d) ning Õhu tänav T3 (51101:001:0307) ja A. Puškini tn 31 kinnisasjade vahele (pos nr 3e). Detailplaneeringu kohaselt moodustatakse reformimata maadest ajutised A. Puškini tn 31 kinnisasjale liidetavad krundid ligikaudse pindaladega 917 m2 (pos nr 3d) ja 73 m2 (pos nr 3e). ja sihtotstarbega sotsiaalmaa - ühiskondlike ehitiste maa.
Maa-ameti 19.06.2018 kirjast nr 6-3/18/9947-2 „Aleksander Puškini tn 29, 29a, 31, 33 ja lähiala detailplaneering“ järeldub, et kuna kõik planeeringualasse haaratud kinnisasjad on Narva linna omandis, siis kuuluvad ajutised liidetavad krundid munitsipaalomandisse andmisele.

Maa munitsipaliseerimise menetluse algatamiseks tuleb nimetatud kruntidele määrata koha-aadressid ja sihtotstarve. 
Eelmainitud kruntidele ei ole tänase päeva seisuga esitatud õigusvastaselt võõrandatud maa tagastamise või ostueesõigusega erastamise avaldust.
2. ÕIGUSLIKUD ALUSED 
2.1 Maareformi seaduse § 28 lõike 3 kohaselt maa, mille munitsipaalomandisse andmist kohaliku omavalitsuse üksus käesolevas seaduses sätestatud tähtajaks ei taotlenud, antakse munitsipaalomandisse, kui maa ei kuulu käesoleva seaduse alusel tagastamisele, erastamisele või riigi omandisse jätmisele.
2.2 Vabariigi Valitsuse 02.06.2006 määruse nr 133 „Maa munitsipaalomandisse andmise kord“ 83 lõike 2 punkti 1 kohaselt linna- või vallavalitsus määrab maaüksuse sihtotstarbe ja koha-aadressi ning edastab Maa-ametile vastava otsuse.
2.3 Maakatastriseaduse § 18 lõike 1 punkti 2 kohaselt linna- või vallavalitsus määrab katastriüksusele sihtotstarbe detailplaneeringu koostamise kohustuse korral kehtestatud detailplaneeringu alusel. 
3. OTSUS
Määrata Narva Linnavolikogu 20.12.2018 otsusega nr 72 kehtestatud "Aleksander Puškini tn 29, 29a, 31, 33 ja lähiala" detailplaneeringu alusel moodustatavatele kruntidele, vastavalt detailplaneeringu positsioonile:

3.1 pos nr 3d: aadress - Aleksander Puškini tn 31a, sihtotstarve - sotsiaalmaa-ühiskondlike ehitiste maa;
3.2 pos nr 3e: aadress - Aleksander Puškini tn 31b, sihtotstarve - sotsiaalmaa-ühiskondlike ehitiste maa.
4. RAKENDUSSÄTTED
4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

